Hotel Swan Helsinki

Hotel Swan Helsinki on suomalainen draamasarja, jonka tapahtumat sijoittuvat samannimiseen helsinkiläiseen luksushotelliin. Sarjaa on julkaistu C More -suoratoistopalvelussa kaksi tuotantokautta vuosina 2020–2021 ja sen ensimmäinen tuotantokausi on esitetty televisiossa MTV3-kanavalla. Toinen kausi esitettiin televisiossa keväällä 2022.

Sarjan tapahtumat käynnistyvät vastikään avatun uuden hotellin johtajan, Ville Pajarin, katoamisesta, joka lopulta paljastuu murhaksi. Poliisin tutkimuksissa Pajarista paljastuu uusia asioita ja häneltä löytyy kytköksiä useammankin hotellin työntekijän yksityiselämään. Poliisitutkinnan edetessä käy myös ilmi, että useilla heistä olisi saattanut olla halu päästä Pajarista eroon.

Hotel Swanin julkisivua sarjassa esittää Helsingin yliopiston kasvatustieteellisen tiedekunnan rakennus Kruununhaassa Siltavuorenpenkereellä (rakennusta ovat aiemmin käyttäneet psykologian, kognitiotieteen, logopedian, fysiikan sekä anatomian ja fysiologian oppiaineet). Hotellin sisätilat on kuvattu studiossa. Studioon rakennettiin lavasteet perustason hotellihuoneille, sviitille, kylpyhuoneelle, työ- ja neuvotteluhuoneille, hotellin käytäville sekä hotellin aulalle ja aulan parvelle.

 Keskeisissä rooleissa 
Esittäjä Roolihahmo  Kaudet1 2 Oona Airola  Ella Kallio (myöh. Svanström), uusi hotellinjohtaja  Päähahmo Lauri Tilkanen  Henrik Svanström, hotellin hallituksen varapuheenjohtaja  Päähahmo Turkka Mastomäki  Ville Pajari, hotellinjohtaja Sivuhahmo Leo Honkonen  Lauri Raudus, hotellin hallituksen puheenjohtaja  Päähahmo Milka Ahlroth  Salla Vartio, rikosylikonstaapeli  Päähahmo Roope Salminen  Risto Lintunen, rikostutkija  Päähahmo Eppu Salminen  Joonas Riekkinen, aulavirkailija  Päähahmo Meri Nenonen  Anita Björk, housekeepingin esimies  Päähahmo Elina Saarela  Maija Björk, siivooja Sivuhahmo Laura Eklund Nhaga  Jessica Nevala, aulavirkailija  Päähahmo Konsta Laakso  Rami, huoltomies  Päähahmo Netta Laurenne  Ninni Korhonen, kahvilanhoitaja  Päähahmo  Jaakko Ohtonen  Jere Hirvonen, Ellan kasvattiveli  Päähahmo  Pyry Nikkilä  Jere Hirvonen, Ellan kasvattiveli   Päähahmo Minka Kuustonen  Maria Halmeniemi (ent. Juvonen) Sivuhahmo  Päähahmo Jarkko Niemi  Akseli Dammert   Päähahmo Tiia Louste  Signe Svanström Sivuhahmo  Päähahmo

 Ensimmäinen tuotantokausi 
Hotel Swan Helsingin kahdeksanosainen ensimmäinen tuotantokausi julkaistiin kokonaisuudessaan 20. helmikuuta 2020 maksullisessa C More -suoratoistopalvelussa. Televisiossa se esitettiin MTV3-kanavalla maalis-huhtikuussa 2020. Kauden käsikirjoituksesta vastasivat Outi Keskevaari, Daniela Hakulinen ja Julia Unhola. Jaksot ohjasivat JP Siili, Ulrika Bengts ja Matti Kinnunen.

 Jaksot 
 Jakso  Nimi  Julkaisu C Moressa  Ensiesitys MTV3:lla 1 Uusi johtaja 20. helmikuuta 2020  2. maaliskuuta 2020 2 Murhatutkimus  9. maaliskuuta 2020 3 Epäilty  16. maaliskuuta 2020 4 Salaisia suhteita  23. maaliskuuta 2020 5 Paljastuksia  30. maaliskuuta 2020 6 Silmukka kiristyy  6. huhtikuuta 2020 7 Pidätys  13. huhtikuuta 2020 8 Murhaaja  20. huhtikuuta 2020

 Sivuosissa 

 Toinen tuotantokausi 
Hotel Swan Helsingin kahdeksanosaisen toisen tuotantokauden julkaiseminen C More -suoratoistopalvelussa alkoi maaliskuussa 2021. Kaudella pääkäsikirjoittajana aloitti Petja Peltomaa. Toisena käsikirjoittajana toimi Tiina Tanskanen. Uudet ohjaajat olivat Samuli Valkama, A.H. Pesonen ja Max Ovaska. Televisiossa toinen tuotantokausi esitettiin MTV3-kanavalla keväällä 2022. 

 Jaksot 
 Jakso  Nimi  Julkaisu C Moressa  Ensiesitys MTV3:lla 1 Kaikennäkevä silmä 25. maaliskuuta 2021  21. maaliskuuta 2022 2 Makkarakeisari  28. maaliskuuta 2022 3 Rautala  1. huhtikuuta 2021  4. huhtikuuta 2022 4 Syväjärvi  8. huhtikuuta 2021  11. huhtikuuta 2022 5 Minä, tässä, läsnä  15. huhtikuuta 2021  18. huhtikuuta 2022 6 Häkissä  22. huhtikuuta 2021  25. huhtikuuta 2022 7 Totuus  29. huhtikuuta 2021  2. toukokuuta 2022 8 Onnesta en luovu  6. toukokuuta 2021  9. toukokuuta 2022

 Sivuosissa 

 Lähteet 

 Aiheesta muualla 
 Hotel Swan Helsinki-sarja C More -sivustolla 
 Sarjan ensimmäisen tuotantokauden hahmojen, näyttelijöiden ja tekijöiden esittelyt sarjan tiedotteessa

Luokka:2020-luvun suomalaiset draamasarjat
Luokka:C More -alkuperäissarjat
Luokka:MTV3:n televisio-ohjelmat